6.De græske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i NACE (rev. 2), og som befinder sig i en region eller to sammenhængende regioner på NUTS 2-niveau i en medlemsstat. Der var 513 afskedigelser i NUTS 2-regionen Attica (EL 30).

4.De græske myndigheder indgav ansøgning EGF/2017/003 GR/Attica retail den 13. april 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de græske myndigheder om yderligere oplysninger den 26. maj 2017. Der blev indsendt supplerende oplysninger inden for otte uger, efter at fristen var blevet forlænget med to uger på behørig anmodning fra de græske myndigheder. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 8. november 2017.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

8.Afskedigelserne i referenceperioden er blevet beregnet som følger:

–269 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt

–456 fra den dato, hvor ansættelseskontrakten faktisk opsiges eller udløber.

Støtteberettigede modtagere

9.Det samlede antal støtteberettigede modtagere er på 725.

Sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009

10.Til støtte for, at der findes en sammenhæng mellem afskedigelserne og den globale finansielle og økonomiske krise, der er omhandlet i forordning (EF) nr. 546/2009, anfører de græske myndigheder, at den græske økonomi siden begyndelsen af krisen i 2008 har befundet sig i en dyb recession. Ifølge ELSTAT, som er den græske statistikmyndighed, er det græske BNP i faste priser fra 2008 til 2016 faldet med 26,2 %, det offentlige forbrug med 22,8 % og det private forbrug med 24,4 %, mens arbejdsløsheden er steget med 14 procentpoint. Selv om den græske økonomi anses for at være i bedring, og prognoserne for nogle af disse indikatorer er positive for 2017, vil arbejdsmarkedet fortsat opleve vanskeligheder i den nærmeste fremtid.

11.Siden 2008 har den græske regering truffet foranstaltninger, som f.eks. en forøgelse af skattesatserne, en strømlining af de offentlige udgifter og en nedbringelse af de offentligt ansattes lønninger, for at behandle problemet med afbetalingen på udenlandsgælden. Lønningerne i den private sektor er også blevet reduceret i et forsøg på at øge den græske økonomis konkurrenceevne.

12.Den umiddelbare virkning af de reducerede indtægter var et fald i forbruget - især inden for varer, der ikke er livsnødvendige. Siden 2009 er husholdningernes forbrug i Grækenland fortsat faldet frem til 2013 til trods for et langsomt opsving på EU-28 niveau. Efter et mindre opsving i 2014 begyndte den nedadgående tendens inden for husholdningernes forbrug i Grækenland igen i 2015.

13.Ifølge ELSTAT's rapport om husstandsindkomst og levevilkår befandt 21,2 % af grækerne sig under fattigdomsgrænsen i 2016.

14.Ifølge en nylig undersøgelse foretaget af IME-GSEVEE, der blev offentliggjort i januar 2016, angav en ud af tre husholdninger, at deres indkomstniveau er faldet i 2015 i forhold til det foregående år, mens 94,2 % af husholdningerne angav, at deres indtægter er faldet betydeligt siden krisens begyndelse.

15.I perioden 2009-2016 forværredes indikatoren for forbrugertilliden betydeligt i løbet af de første fire år fra -46 i 2009 til -75 i 2012, og trods et opsving i 2014-2015 til -49, forværredes indikatoren siden 2016 alvorligt til -73,3 i februar 2017.

16.Indtil nu har detailhandelssektoren været genstand for yderligere syv EGF-ansøgninger, som alle var baseret på den globale finansielle og økonomiske krise.

Begivenheder, der har givet anledning til afskedigelserne og til aktivitetsophør

17.Ifølge de græske myndigheder var det hovedsageligt to begivenheder, der gav anledning til disse afskedigelser: 1) faldet i disponibel hustandsindkomst - som følge af det forhøjede skattetryk, faldende lønninger og stigende arbejdsløshed - hvilket førte til et voldsomt fald i købekraften, og 2) en drastisk tilbagegang i långivningen til virksomheder og enkeltpersoner som følge af de græske bankers likviditetsmangel. Ifølge Bank of Greece har den årlige vækstrate for udlån til husholdninger og virksomheder været negativ siden 2010 i de græske banker.

18.På grund af de græske husstandes faldende købekraft i 2008 er efterspørgslen efter livsnødvendige varer og varige forbrugsgoder faldet. Dette førte til et betydeligt fald i detailsalget i perioden 2008-2015, som varierede fra 60 % for husholdningsapparater til 30 % for detailhandelen inden for fødevarebranchen og 23 % for supermarkeder. Ifølge InfoBank Hellastat SA forventes nedgangen i detailsalget at fortsætte i fremtiden.

19.I den sammenhæng har detailvirksomhederne haft alvorlige problemer med hensyn til levedygtighed, idet deres finansieringselementer og resultater forværredes i kriseperioden. Den samlede omsætning i detailhandelssektoren fulgte en konstant nedadgående tendens og faldt med mere end 63 % i perioden 2008-2016, fra 112,6 i 2008 til 71,1 i 2016.

20.Det fortsatte fald i de græske forbrugeres indkomst ændrede deres forbrugsvaner og holdning. Den fortsatte vækst i e-salg, som nåede op på 18,3 % i november 2016, lagde endnu større pres på de traditionelle detailforretninger. Alt dette bidrog til en allerede høj arbejdsløshed. Ifølge årsberetningen for 2016 fra instituttet for arbejdsmarkedsforhold under Græske Arbejderes Fællesforbund (GSEE) er der gået 164 000 arbejdspladser tabt i perioden 2008-2015 inden for detailhandelen, forarbejdningsindustrien og bygge- og anlægssektoren, hvilket tegner sig for 64,2 % af det samlede tab af arbejdspladser.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

21.Selv om arbejdsløsheden inden for de seneste fire år i Grækenland har været langsomt aftagende, var arbejdsløsheden stadig den højeste i Unionen (23,6 %) i 2016.